Аддзел адукацыі Бераставіцкага райвыканкама

Дзяржаўная ўстанова адукацыі “Сярэдняя школа аг. Пагранічны”



***Інтэлектуальна-пазнавальны***

***часопіс***




***“Мая Радзіма – Беларусь”***

Аўтар:

Паланейчык Таццяна Анатольеўна,

намеснік дырэктара па выхаваўчай рабоце

аг. Пагранічны, 2020



***Інтэлектуальна-пазнавальны часопіс “Мая Радзіма – Беларусь”***

***Мэта:*** стварэнне ўмоў для пашырэння ведаў вучняў абдзяржаўных сімвалах Рэспублікі Беларусь, выхавання пачуццяў патрыятызму і грамадзянскасці, нацыянальнай самасвядомасці, гонару за галоўныя сімвалы Рэспублікі Беларусь.

***Задачы:***

* раскрыць значэнне дзяржаўнай сімволікі, якая адлюстроўвае гісторыю народа, яго спадзяванні і памкненні;
* фарміраваць у вучняў станоўчы вобраз Рэспублікі Беларусь - самастойнай і незалежнай дзяржавы;
* працягваць фарміраваць актыўную дзяржаўную і асабістую пазіцыюпадрастаючага пакалення ў станаўленні моцнай і аўтарытэтнай дзяржавы;
* развівіць пазнавальную актыўнасць і творчыя здольнасці, узбагачаць слоўнікавы запасдзяцей;
* спрыяць развіццю самастойнага мыслення, камунікатыўнай культуры.

***Форма правядзення:*** інтэлектуальня гульня.

***Удзельнікі:*** вучні 11-13 гадоў.

***Абсталяванне:*** вугалок дзяржаўнай сімволікі, крыжаванка намалёваная на дошцы, карта Рэспублікі Беларусь (фармат А1), рознакаляровыя сэрцы (сцікеры).

***Працягласць:*** 45 хвілін.

**Ход мерапрыемства**

1. ***Аргаізацыйны момант (1 хвіліна)***

Добры дзень, паважаныя сябры. Мне вельмі прыемна вітаць вас у добрым настроі. Сёння ў нас вельмі сур’ёзная і важная для кожнага з нас тэма, даведацца аб якой вы можаце паслухаўшы невялікую казку.

1. ***Уводзіны ў тэму (10 хвілін)***

***Казка «Тры сыны»***

Нарадзіліся ў шчаслівай маці тры сыны, жаданыя, прыгожыя малайцы. Задумалася маці: якія імёны даць сваім сынам, у якое адзенне прыбраць?

Мы хочам, мама, - сказалі сыны, - праславіць цябе на ўвесь свет. Радуецца маці ды зноў клапоціцца:

- Ты, сынок, - кажа першаму, насі адзенне, па якім усе будуць пазнаваць нашу багатую і мужную зямлю. І прыбрала яна сына ў чырвона-зялёную вопратку. Чырвонае – як сімвал барацьбы і пралітай крыві за вольнае жыццё, за сонечнае неба. Зялёнае – пад колер зялёных пушчаў і дубоў, жытнёвых палеткаў і духмяных лугоў- сенажацей. На вопратцы сына заззяў вясёлы ўзор – арнамент бела-чырвонага колеру.

- З гонарам буду насіць свой убор, услаўляць тваё імя, - паабяцаў сын. Звярнулася маці да другога сына:

- А цябе, сынок, буду прасіць, кааб заўсёды насіў мой вянок-эмблему. Я сплятуяго з жытняга калосся, кветак канюшыны, ільну, якім багата наша ўрадлівая зямля. Сыны пачалі разглядаць незвычайны вянок-эмблему. У ім шмат сімвалаў: промні сонца на ўсходзе, зорка, а пасярэдзіне вянка – карта і частка зямнога шара.

Буду лічыць за гонар, мама, насіць тваю эмблему, - сказаў другі сын.

А ты, мой галасісты сынок, будзеш спяваць маю самую дарагую песню, - прапанавала маці трэцяму сыну і падарыла яму ноты і словы песні. Узмахнуў сын рукамі – і загучала ўрачыстая мелодыя. Заспяваў сын запаветную песню маці:

Разам з братамі мужна вякамі

Мы баранілі родны парог,

Ў бітвах за волю, у бітвах за долю

Свой здабывалі сцяг перамог!

Так і жывуць у маці, нясуць ганаровую вахту тры сыны.

* Як вы лічыце, як завецца маці і хто яе сыны?*(дзеці адказваюць, што маці – гэта Рэспубліка Беларуь (Радзіма), а дзеці – гэта дзяржаўныя сцяг, герб і гімн Рэспублікі Беларусь).*
* Дык аб чым сення пойдзе гутарка? *(дзеці выказваюць меркаванні)*. Так, весці размову будзем пра сцяг, герб і гімн Рэспублікі Беларусь.
* А як адным словам мы можам назваць вышэй пералічаныя элементы? *(дзеці выказваюць свае меркаванні).*
* Каб даведацца, я прапаную вам прадоўжыць прыказкі і прымаўкі. Устаўленыя словы неабходна занесці ў крыжаванку якую вы бачыце на дошцы

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  | 6.П |  |  |  |
|  |  |  |  |  | А |  |  |  |
|  | 2.З |  |  | 5.Г | С | 7.К | 8.Б |  |
| 1.П | А |  | 4.А | Е | Ц | У | Я |  |
| Е | Г |  | Х | Р | Е | П | С | 9.Ш |
| **С** | **І** | **3М** | **В** | **О** | **Л** | **І** | **К** | **А** |
| Н | Н | А | О | Й | Ь | Ш | О | Н |
| І | Е | Т | Т |  | К |  | Н | У |
|  |  | К | У |  | А |  | Ц | Е |
|  |  | А |  |  |  |  | А | Ш |

*1.*Чалавек без Радзімы, як салавей без… (пе**с**ні)

*2.*На чужыне – і камар …(заг**і**не)

*3.*Дарагая тая хатка, дзе нарадзіла мяне…( **м**атка)

*4.*Скончыў работу — гуляй у…

( ах**в**оту)

*5.*Хто за Радзiму гарой, той сапраўдны… (гер**о**й)

*6.*Родная зямелька, як зморанаму… (пасце**л**ька)

*7.*За багацце розуму не…(куп**і**ш)

*8.*На Радзіму і сонца свеціць…(бяс**к**онца)

*9.*Ад душы працуеш – Радзіму….(ш**а**нуеш)

1. ***Работа у вугалку дзяржаўнай сімволікі (15 хвілін)***

Мы з вамі жывём у цудоўнай краіне з прыгожай назвай –Беларусь! Рэспубліка Беларусь – незалежная, суверэнная дзяржава. Як і ўсе незалежныя дзяржавы, Беларусь мае дзяржаўныя сімвалы –герб, сцяг і гімн Рэспублікі Беларусь.

А што азначае слова “сімвал”? *(вучні адказваюць)* Сімвал - гэта тое, што служыць умоўным знакам: словы, прадметы, дзеянні для абазначэння пэўных паняццяў і ідэй, а таксама прыналежнасці да чаго-небудзь *(напрыкла, голуб - сімвал міру).*

У артыкуле 19 раздзела І Канстытуцыі Рэспублікі Беларусь (асноўнага Закона нашай краіны) запісана: ”Сімваламі Рэспублікі Беларусь як суверэннай дзяржавы з’яўляюцца яе Дзяржаўны сцяг, Дзяржаўны герб і Дзяржаўны гімн”.

Знаёмству з імі і будзе прысвечана наша далейшая праца. Запрашаю ўсіх прайсці ўвугалокдзяржаўнайсімволікі*(вучні разам з настаўнікам пераходзяць да вугалка дзяржаўнай сімволікі).*

***Дзяржаўны сцяг Рэспублікі Беларусь***

Дзяржаўны сцяг Рэспублікі Беларусь уяўляе сабой прамавугольнае палотнішча, якое складаецца з дзвюх гарызантальна размешчаных каляровых палос: верхняй – чырвонага колеру шырынёй 2/3 і ніжняй – зялёнага колеру 1/3 шырыні сцяга. Каля дрэўка вертыкальна размешчаны беларускі нацыянальны арнамент чырвонага колеру на белым полі, які складае 1/9 даўжыні сцяга. Суадносіны шырыні і даўжыні сцяга – 1:2. Сцяг мацуецца на дрэўцы (флагштоку), якое фарбуецца ў залацісты (вохра) колер. Пры цырымоніях і іншых урачыстых мерапрыемствах Дзяржаўны сцяг Рэспублікі Беларусь выкарыстоўваецца з наканечнікам ромбападобнай формы з выявай пяціканцовай зоркі, аналагічнай яе выяве на Дзяржаўным гербе Рэспублікі Беларусь. Наканечнікі вырабляюцца з металу жоўтага колеру.

Дзяржаўны сцяг адлюстроўвае істотна важныя звесткі пра нашу краіну. Кожны грамадзянін павінен добра разумець мову беларускага сцяга, каб асэнсавана шанаваць сцяг і ганарыцца ім.

Як вы лічыце, чаму менавіта ў такія колеры афарбаваны сцяг нашай краіны? З чым асэнсоўваецца чырвоны колер? *(вычні выказваюць меркаванні*)

Чырвоны колер са старажытных часоў служыць знакам Сонца, сімвалізуе кроўныя сувязі, братэрства, барацьбу за справядлівую справу. Ён азначае высокае прызначэнне ў лёсе і перамогу. Адначасова гэта знак шчаслівага жыцця.Зялёны колер – колер дабра – гэта перш за ўсё колер свабоды. Недарэмна лічаць, што назва нашай краіны – Беларусь – звязана з непахіснай воляй да свабоды.

Разам з тым белы колер – гэта колер маральнай чысціні і мудрасці. І гэтыя якасці павінны свята захоўваць у сваёй душы сапраўдныя сыны беларускай зямлі.

Сцяг Беларусі мае яшчэ адну важную характэрную дэталь – гэта народны ўзор, ці інакш кажучы, арнамент. Арнамент – сімвалічны малюнак, графічны спосаб заклінання вышэйшых боскіх сіл. Праз узоры ці арнамент, людзі выказвалі розныя пажаданні і запаветы яшчэ ў тыя часы, калі не існавала пісьменства. Са шматлікіх варыянтаў беларускага народнага арнаменту на Дзяржаўным сцягу Рэспублікі Беларусь адлюстравана частка найбольш старажытнага і тыповага арнаменту. Работа была выканана ў 1917 г. і належыць простай сялянцы Матроне Маркевіч з вёскі Касцелішча Сенненскага павета. Што азначае гэты арнамент? Што ён сімвалізуе? Перш за ўсё – працалюбства і працоўнае майстэрства як перадумову кожнага шчаслівага лёсу. Інакш кажучы, выражае самыя істотныя якасці, пазбавіўшыся якіх, народ, і асобны чалавек, губляюць права на дастойнае існаванне. У цэнтры арнамента ромб з тоўстымі “кручкамі”, ці “рагамі”, ці “вёсламі”, якія азначаюць вечнасць і рух. А сам ромб – гэта старадаўняя выява багіні Зямлі і Урадлівасці. Разам з тым, ромб - гэта сімвал засеянага поля. Ён акружаны знакамі, якія заклінаюць аб ураджаі, удачы і здзяйсненні праведных, добрых жаданняў. Больш дробныя ромбы – гэта таксама заклінанні, “хлябы” – гэта значыць ежа, якую трэба разумець як ежу для духа і ежу для цела.

***Дзяржаўны герб Рэспублікі Беларусь***

ГербРэспублікіБеларусі вельмі багаты па колькасці закладзеных у ім элементаў. Першае, на што зверне ўвагу кожны – гэта зялёны контур тэрыторыі Рэспублікі Беларусь, як яна адлюстравана на геаграфічнай карце. Зялёны контур – у залатых промнях узыходзячага сонца. Гэта сімволіка зразумела кожнаму, усе свае думкі грамадзяне скіроўваюць да Айчыны: гэта наша зямля, нам чужой не трэба, але сваёй мы не аддадзім ні пядзі! Мы захаваем яе ў тых межах, у якіх яна нам перададзена папярэднім пакаленнем.

Контур краіны знаходзіцца ў сярэдзіне герба, утворанага вянком з каласоў, пераплеценых з аднаго боку ружовымі кветкамі канюшыны, з другога – блакітнымі кветкамі ільну. Гэтыя сімвалы ўжо больш складаныя, іх мова патрабуе для разумення пэўных ведаў.

 Вянок (з ружаў, пальмавых лісцяў, лаўра і г.д.) спрадвеку выкарыстоўваўся народамі як узнагарода пераможцу і ўвасабляў перамогу. Разам з тым гэта сімвал памяці і непарыўнай сувязі сучаснікаў з продкамі. Вянок, утвораны з пучка жыта, са старадаўніх часоў меў свяшчэнны сэнс для ўсіх славянскіх народаў. Да славян адносяцца таксама рускія, украінцы, палякі – прадстаўнікі гэтых народаў складаюць істотную частку насельніцтва нашай краіны. Славяне верылі, што пучок, або сноп хлебных каласоў – лепшы сродак звароту да боскіх сіл з просьбай аб пасланні ці дараванні новага ўраджаю і працвітання. Чалавек, ахвяруючы багам частку свайго ўраджаю, як бы казаў: “Вось плод маёй працы і міласці Прыроды, я буду старанна і нястомна працаваць і заўтра, няхай не пакіне мяне падтрымка вышэйшай сілы!”. Па сёняшні дзень многія жыхары нашых вёсак ставяць у хаце сноп ці пучок каласоў новага ўраджаю як знак працоўнай удачы ў будычым. У мінулыя часы “дажыначны сноп” лічыўся цудадзейным і свяшчэнным і ўпрыгожваў пачэсны кут хаты – адганяў злыя сілы.

Канюшына – гэта сімвал сувязі са стваральным светам жывёл: канём, каровай, авечкай, для якіх яна – лепшы корм. Старажытныя людзі справядліва лічылі, што чалавек – частка ўсяго свету жывых істот, які здольны захаваць сабе жыццё і забяспечыць працвітанне астатняга жывёльнага свету.

Лён – гэта бавоўна Поўначы, цудоўны матэрыял для адзення. Здаўна з ільну вырабляліся прыгожыя і трывалыя ткані. Лён – сімвал стваральнай працы, знак дабра і дастатку.

Ніжэй контура граніцы Рэспублікі Беларусі змешчаны зямны шар з узыходзячым над ім сонцам і залатымі промнямі. Зямны шар – гэта знак таго, што Рэспубліка Беларусь успрымае ўсе народы Зямлі як раўнапраўных сяброў і партнёраў, гатова з імі сябраваць і гандляваць, абменьвацца вырабамі і ведамі. Яднанне Зямлі і Сонца – галоўны знак жыцця. У старажытнейшых міфах чалавецтва адлюстравана гэта сімволіка. Яе можна сустрэць у помніках старажытных Егіпта, Грэцыі і Кітая.


З элементаў герба звяртае на сябе ўвагу чырвоная зорка. Пяціканцовая зорка – сімвал чалавека і чалавецтва, знак мужнасці і высокіх памкненняў. У гэтай якасці чырвоная зорка выкарыстроўвалася ў часы існавання вялікай дзяржавы – СССР. Герб абвіты чырвона-зялёнай стужкай, на якой знізу чытаем надпіс залацістага колеру – “Рэспубліка Беларусь”.

 Такім чынам, герб нашай краіны раскрывае сябе як яркая і запамінальная кніга пра беларускі народ.

У гербе адлюстраваны асноўныя нацыянальныя, духоўныя каштоўнасці беларусаў: грамадзянскае адзінства, праца, імкненне да ўдасканалення сваёй асобы і ўсяго грамадства, міралюбства і адначасова гатоўнасць пастаяць за сваю свабоду і незалежнасць.

Герб Рэспублікі Беларусь сімвалізуе дзяржаўную волю народа і выкарыстоўваецца ўсімі дзяржаўнымі органамі краіны.

***Дзяржаўны гімн Рэспублікі Беларусь***

Дзяржаўны гімн Рэспублікі Беларусь уяўляе сабой музычна-паэтычны твор, якi выконваецца ў выпадках, прадугледжаных Законам Рэспублікі Беларусь ад 5 лiпеня 2004 г. нумар 301-З "Аб дзяржаўных сімвалах Рэспублікі Беларусь" і іншымі заканадаўчымі актамі Рэспублікі Беларусь.

Прэзiдэнтам Рэспублiкi Беларусь была пастаўлена задача стварэння гiмнановай, незалежнай Беларусi. У якасцi Дзяржаўнага гiмна Рэспублiкi Беларусь Прэзiдэнт краiны зацвердзiўтвор на музыку Н. Сакалоўскагаi словы М. Клiмковiча, У. Карызны.

   У новым Дзяржаўным гiмне Рэспублiкi Беларусь захавана музыка Н. Сакалоўскага, якая сiмвалiзуе пераемнасць гiстарычных традыцый беларускага народа, карыстаецца папулярнасцю i павагай у прадстаўнiкоў розных пакаленняў грамадзян краiны i па сваiх мастацкiх якасцях адпавядае ўсiм патрабаванням, прад`яўляемым да гiмнiчных твораў.

    З прапанаваных варыянтаў тэкстаў гiмна на музыку Н. Сакалоўскага камiсiя i грамадскасць аддалi перавагу вершу М. Клiмковiча i У. Карызны. Захоўваючы адпаведнасць меладычным i рытмiчным асаблiвасцям музыкi Н. Сакалоўскага, гэты паэтычны твор у той жа час адлюстроўвае новыя палiтычныя, эканамiчныя i сацыяльныя ўмовы развiцця Рэспублiкi Беларусь як суверэннай, мiралюбiвай дзяржавы, падкрэслiвае патрыятызм i працавiтасць яе грамадзян, сяброўскiя адносiны памiж прадстаўнiкамi ўсiх нацыянальнасцей, якi яжывуць у нашай краiне.

   Гэтым жа Указам кiраўнiк дзяржавы зацвердзiў Палажэнне аб Дзяржаўным гiмне Рэспублiкi Беларусь, якое вызначае статус гiмна, умовы i правiлы яго выканання i выкарыстання.

Зацвярджэннем Дзяржаўнага гiмна завяршыўся працэс фармiравання дзяржаўнай сiмволiкi Рэспублiкi Беларусь.

  Дзяржаўны герб і Дзяржаўны сцяг толькі сумесна з Дзяржаўным гімнам ствараюць свяшчэнную трыяду нашай дзяржавы *(вяртаюцца ў клас за парты).*

1. ***Інтэлектуальная гульня-віктарына “Свая гульня” (15 хвілін*)**

**Мэты гульні:** садзейнічаць развіццю хуткасці мыслення, памяці, кемлівасці, спрытнасці вучняў; развіваць эрудыцыю, вынаходлівасць вучняў; выхоўваць любоў і павагу да роднай мовы, літаратуры, гісторыі.

**Абсталяванне:** дошка-экран, падзеленая на сектары з назвамі сектараў і колькасцю балаў.

Я спадзяюся, што вам было цікава даведацца аб таямніцах дзяржаўных сімвалаў. Цяпер я прапаную вам прадэманстраваць усім прысутным сваю эрудыцыю, а таксама кемлівасць, вынаходлівасць у ходзе гульні на тэму “Беларусь – мая Радзіма”.

Перад тым як пачаць гульню, я прапаную усім выбраць сабе па 1 каляроваму сэрцу, якое вы павінны захаваць да канца гульні *(вучням прапануюцца фігуры у выглядзе сэрца чатырох колераў:чырвоныя, зяленыя, жоўтыя, блакітныя. Колькасць колераў залежыць ад колькасці вучняў у класе (неабходна каб атрымаліся каманды па 4-5 чалавек). А цяпер вучні, якія выбралі чырвоныя сэрцы, павінны сесці за першую парту і г.д.).*Давайце нагадаем умовы гульні.

**Умовы гульні.** На дошцы экран, разбіты на сектары па тэмах. Кожная тэма ўключае ў сябе 5 пытанняў рознай ступені цяжкасці: ад 10 – да 50 балаў. Калі каманда змагла адказаць на пытанне гульні, то балы яе. Калі адказалі няправільна, то балы здымаюцца. Адказваюць капітаны каманд. Хто адказвае, той выбірае наступны сектар і пытанне.

Кожная каманда складаецца з 5 вучняў: 1 – капітан, яшчэ чатыры ўдзельнікі *(колькасць каманд залежыць ад колькасці вучняў у класе).*

**Назвы сектараў:**

**Сюрпрыз (“С”)**– камандзе дадаюцца 10 балаў, калі вучні адказваюць на пытанне.Калі каманда не змагла адказаць на пытанне, то балы не знімаюцца.

**Музычная паўза** (“МП”)– можна адпачыць: расказаць верш, праспяваць песню на роднай беларускай мове і г. д. Балы сектара прыплюсоўваюцца камандзе.

**“Свая гульня” (“СГ”)**– капітан, які выбраў гэты сектар, сам ацэньвае кошт пытання і сам адказвае на яго, без дапамогі каманды. Калі адказ правільны, то камандзе гульні дадаецца колькасць балаў, калі не – столькі балаў аднімаецца.

**“Кот у мяшку” (“КМ”)** – перадача пытання другой камандзе, адказвае на пытанне капітан каманды. Калі адказвае правільна, то колькасць балаў дадаецца камандзе, калі адказвае няправільна – колькасць балаў знімаецца.

|  |  |  |  |  |  |
| --- | --- | --- | --- | --- | --- |
| Сектары | Балы | | | | |
| 1. Дзяржава і яе сімвалы | 10 | 20 | 30  “КМ” | 40 | 50 |
| 2. Скарбонка мудрасці | https://previews.123rf.com/images/sunshinesmile/sunshinesmile1206/sunshinesmile120600313/14190714-Belarus-flag-butterflies-isolated-on-white-background-Stock-Photo.jpg10 | 20  “КМ” | 30 | 40  “СГ” | 50 |
| 1. Славутыя імёны | 10 | 20 | 30  “С” | 40 | 50 |
| 1. Зямля паб белымі крыламі | 10 | 20  “МП” | 30 | 40 | 50 |
| 1. У свеце народных традыцый | 10 | 20 | 30 | 40 | 50  “СГ” |

1. **Дзяржава і яе сімвалы**

**10б.** Кожная дэталь у гэтым дзяржаўным сімвале мае сваё значэнне. Зялёны колер тэрыторыі Беларусі ў залатых промнях узыходзячага Сонцагаворыцьабтым, што ўсе свае думкі грамадзяне скіроўваюць да Айчыны: гэта наша зямля, нам чужой не трэба. Але і сваёй не аддамо. Контур краіны знаходзіцца ў сярэдзіне сімвала, утворанага вянком з каласоў. Пра якідзяржаўны сімвал ідзе размова? (*Герб*).

**20б.** Кожны год у нашай краіне ладзіцца шмат святочных мерапрыемстваў, прымеркаваных да розных памятных падзей. Летам мы адзначаем надзвычай важнае і любімае народам свята. На яго заўсёды запрашаюць шмат гасцей з розных краін свету. Гэта свята сімвалізуе еднасць народа і дзяржавы, нашу самабытнасць. Адзначаецца яно ў дзень вызвалення Мінска ад гітлераўскіх захопнікаў. Як называецца гэта свята і калі адзначаецца? (*Дзень Незалежнасці Рэспублікі Беларусь, або Дзень Рэспублікі – 3 ліпеня*).

**30 б.** “КМ”. Беларусь – незалежная дзяржава. Але наш народ паважае іншыя народы і ганарыцца братэрскімі сувязямі. У нашай краіне адзначаецца свята Дзень яднання народаў Беларусі і Расіі. Калі адзначаецца гэта свята? (*2 красавіка*).

**40б**. Як называецца закон, які вызначае жыццё нашай краіны, правы і абавязкі грамадзян? *(Канстытуцыя РБ)*.

**50б.** Назавіце важнейшае права чалавека, якое замацавана ў Канстытуцыі РБ. (*Права на жыццё*).

1. **Скарбонка мудрасці (прадоўжы прыказку)**

**10б.**Пры сонейку цёпла, пры …. *(мамачцы добра).*

**20б.**“КМ”Птушка моцная крыламі, а чалавек…. *(дружбаю).*

**30б.** Дарагая тая хатка, дзе …. *(нарадзіла мяне матка).*

**40б.**“СГ”. Няма смачнейшай вадзіцы, як … *(з роднай крыніцы).*

**50б.** Родная зямля мякчэйшая, чым … *(чужая пярына)*.

1. **Славутыя імены**

**10б.**  Прэзідэнтам Рэспублікі Беларусь з'яуляецца *...(А.Г. Лукашэнка).*

**20б.** Назавіце нашу святую, якую здаўна шануюць як нябесную заступніцу беларускай зямлі, як асветніцу нашых продкаў. (*Еўфрасіння Полацкая*).

**30б.**“С” Мой родны кут, як ты мне мілы!

Забыцьцябе не маю сілы!

Назавіцеаўтарагэтыхбессмяротныхрадкоў. (*Якуб Колас*).

**40б.** Назавіце імя друкара, год і горад, дзе пачалі друкавацца першыя кнігі на стара беларускай мове. *(Ф. Скарына, 1517 г., Прага).*

**50б.** У першагасамастойнагаўладараПолацкагакнястваРагвалода была дачка. Якімітрымаімёнаміназываюцьяе? (*Рагнеда – Гарыслава – Анастасія*).

**4. Зямля пад белымі крыламі**

**10б.** Якая птушка з’яўляецца сімвалам нашай краіны? *(Бусел*).

**20б.** Самая магутная жывёла нашыхлясоў, якая захаваласятолькі ў знакамітайпушчы. Мікола Гусоўскі прысвяціў паляванню на гэту жывёлу шмат радкоў сваёй паэмы. (*Зубр, Белавежская пушча*).

**30б.** У гушчары старых бароў, як сляза, што ўпала з неба, блішчала вялікае возера… Назавіце самае вялікае па плошчы возера, размешчанае ў Мядзельскім раёне. Праягоскладзена шмат народных легендаў і паданняў, а Максім Танк прысвяціў яму сваю паэму. Побач з імразмешчаныбеларускі курорт. (*ВозераНарач).*

**40б.** Якую расліну – сімвал беларускай зямлі – згадвае М. Багдановіч у славутым вершы «Слуцкія паясы». *(Васілёк*).

**50б.** Самае старажытнае дрэва ў нашых лясах. Гэта асноўная парода, якая дае драўніну для будаўніцтва, вытворчасці, штучных валокнаў. З яго драўніны вырабляюць музычныя інструменты*(Елка*).

**5.У свеце народных традыцый**

**10б.** Гэта старажытнае свята было прымеркавана да зімовага сонцастаяння. Пазней яго пачатак сталі звязваць з Нараджэннем Хрыстовым. На свята людзі вадзілі казу, мядзведзя, насілі зорку. За песні і пажаданні гаспадары частавалі юнакоў і дзяўчат рознымі прысмакамі. (*Каляды*).

**20б**. Падчас гэтага свята хлопцы і дзяўчаты водзяць карагоды, скачуць праз вогнішча і шукаюць самую чароўную кветку шчасця. (*Купалле*).

**30б.** На якоевясёлае свята пачыналігукацьвясну? (*Масленіца*).

**40б.** Як называецца свята, каліўшаноўваюцьпамяцьпамерлыхпродкаў? (*Дзяды*).

**50б.** “СГ”Найвялікшае каляндарнае свята, зпашырэннем хрысціянства прыстасавана да ўваскрашэння Хрыста і стала рухомым. (*Вялікдзень*).

Пакуль капітаны каманд падлічваюць вынікі, я прапаную кожнаму узяць у руку атрыманае раней каляровае сэрца.

- Дзеці, а ці гатовы вы падарыць свае сэрца Радзіме, месцу, дзе вы нарадзіліся, дзе жылі вышы продкі, дзе жывуць вашы бацькі, родныя людзі? *(дзеці адказваюць).*

*-* А якая яна, наша Радзіма, наша Беларусь*? (дзеці разважаюць*)

- Я прапаную кожнаму з вас адным словам *(прыметнікам)* ахарактарызаваць Беларусь*.* Якая яна, наша Радзіма?*(запісаць гэта слова на сэрцы).*




***5.Рэфлексія (4 хвіліны)***

 Падвядзенне вынікаў гульні.

Я спадзяюся, што сустрэча з дзяржаўнымі сімваламі нашай Радзімы, традыцыямі, звычаямі роднай зямлі абавязкова працягнецца, калі мы таго пажадаем, і на ўроках, і ў жыцці, бо мы – Беларусы, мы памятаем мінулае, мы ўдасканальваем сучаснае і будзем ствараць будучае.

Таму, што наша Радзіма – Беларусь суверэнная*….. (дзеці прадаўжаюць характарызаваць, назваюць словы, падыходзяць да дошкі і прымацоўваюць свре сэрца на карту Беларусі”).*

Памятайце, ад кожнага з нас залежыць, якой будзе наша дзяржава. І кожны сам павінны задаць сабе пытанне: што асабіста я магу зрабіць для Радзімы?



******

***Літаратура***

1. Дзяржаўная сімволіка Беларусі: гісторыя і сучаснасць : метадыч. парады даправядзення гістар. Урока / Магілёўск. абл. аб’яд. б-ка; навук.-метадыч. аддзел.– Магілёў, 1996. – 9 с.
2. Буткевич, В.В. Методика организации гражданского воспитания учащихся: пособие для педагогов учреждений общ. Средн. Образования / В.В. Буткевич, О.В. Толкачева. – Минск : Нац. ин-т образования, 2011
3. Елинская, М. Государственная символика Беларуси: исторические традиции и переемственность // Архивы и делопроизводство. – 2007. - №5. – с. 108-113
4. Канстытуцыя Рэспублікі Беларусь: са зм. і дап., прынятымі на рэсп. Рэферэндумах 24 ліст. 1996 г. і 17 кастр. 2004г. – Мінск : Нац. Цэнтр праваой інфарм. Рэсп. Беларусь, 2016.- 62с.
5. О государственных символах Республики Беларусь : Закон Респ. Беларусь от 5 июля 2004 № 301-З// “Звязда”. – 2004. - №2/1050. – с.4-13
6. Прыказкі і прымаўкі : у 2 т./ рэдкал.: А.С. Фядосік [ і інш.]. – Мінск. – “Навука і тэхніка”, 1976. – Т.2 - 616с.
7. Рекомендации по использованию государственной символики в учреждениях образования : утв. Мин. Образования Респ. Беларусь 15 июля 2013г.

